《菩萨蛮 代闺人春愁》
明代·叶纨纨

罗巾拭遍伤春泪。夜长香冷人无寐。独坐小窗前。孤灯照黯然。

关情双紫燕。肠断鸳鸯伴。无奈武陵迷。恨如芳草萋。

作者简介：（1586—1608）明苏州府吴江人，字昭齐。叶绍袁长女，叶小鸾姐。三岁能诵《长恨歌》，十三能诗，书法遒劲有晋人风。嫁袁氏，郁郁不得志。小鸾将嫁而卒，纨纨哭之过哀，发病死。有《愁言集》。